Sisiyareɛ

**Sisiyareɛ** anaa deɛ Engresi aborɔfo frɛ no  no yɛ yareɛ a ɛtaa yɛ nnipa pii a ɛha wɔn akyi ntini ne ne nnompe, wɔ wo mfe ne wo to ase hyeɛ no ntam. Yaw no bɛtumi ayɛ biribi a ɛte sɛ nea ɛrehaw wo berɛ nyinaa, anaa biribi a ɛrehaw wo prɛko pɛ. Wɔbɛtumi akyekyɛ sisiyareɛ mu wɔ berɛ ɛbɛtumi adi (yaw a ɛboro nnawɔtwe 6), ada-ntam-yaw (ɛwɔ nnawɔtwe 6 kosi 12), anaa deɛ wɔntumi nsa (ɛwɔ nnawɔtwe 12 ne akyiri). Yɛtumi de tebea no toto nea ɛde ba ho te sɛ nea ɛyɛ akwaa mu yaw, nea ɛnyɛ akwaa mu yaw, anaa nea wɔde kyerɛ yaw no kwan.  Sɛ obi nya sisiyareɛ a, ɛtaa kɔ n'anim wɔ nnawɔtwe kakraa bi ntam, na nnipa 40 kɔsi 90 wɔ nnawɔtwe nsia mu na, wɔn ho tɔ wɔn.

## Nsɛnkyerɛnne ahodoɔ
Sɛ obi nya sisiyareɛ a emu yɛ den a, ɔtaa te yaw wɔ berɛ a obi repɛgya biribi a ɛso, ɛdanedane ne ho, anaa akotoakotoɔ. Ɛbɛtumi afiri aseɛ ntɛm pa ara wɔ anaa berɛ a obi asɔre anɔpa tutuutu no. Ɛmu nsɛnkyerɛnne no bɛtumi ayɛ biribi te sɛ yaw wɔ baabi pɔtee bi, anaa yaw bi a emu yɛ den. Yaw no mu bɛtumi ayɛ den berɛ a obi reyɛ biribi te sɛ ne ɔrema ne nan so, anaa berɛ a ɔte hɔ anaa ɔgyina hɔ no. Ɛbɛtumi aba sɛ ɔyarefoɔ no bɛte yaw wɔ ne nan ase (a wɔfrɛ no sciatica).  

## Deɛ ɛde ba

Sisiyareɛ nyɛ nyarewa pɔtee bi, mmom ɛyɛ yareɛ bi a ɛbɛtumi afiri ɔhaw ahodoɔ pii a ɛwɔ hɔ a emu yɛ den mu aba. Baabiara a obi bɛte nka sɛ ne kɔn mu yɛ ya no, wonhunu nea ɛkɔfa ba, nanso wɔgye di sɛ ɛyɛ biribi a ɛmu yɛ den te sɛ ntini anaa nnompe ahuan anaa abu mu. Kɛseyɛ, sigaretnom, nyinsɛn mu kɛseyɛ, adwennwene, honam fam tebea bɔne, ne nna mu gyinabea bɔne nso bɛtumi ama nkotodwe mu yaw. Adwene biara nni hɔ sɛ ebia ntini mu gyinabea anaa honam mu dwumadi bi yɛ nneɛma a ɛde yare no ba. Nea ɛma ɛbaa saa no bi ne nsɛnkyerɛnne ahodoɔ pii a wɔntaa ntaa nhunu. Nea ɛde saa yareɛ yi ba honam mu no bi ne osteoarthritis, degeneration of the discs, anaa, yareɛ bi a ɛwɔ akyi brɛmo no ho.

## Ayaresa

### Akyi nnompe
Lumbar (anaa w'akyi) beaeɛ no yɛ honam akwaa a ɛwɔ ntini no ase ne gluteal fold ntam a ɛkura lumbar kasɛe nnum (L1--L5) ne sacrum. Wɔ ntini yi ntam no, ntini nketenkete bi a wɔfrɛ no fibrocartilaginousdiscs  na ɛwɔ hɔ, na ɛno na ɛbɔ ntini no ho ban, na berɛ koro no ara no, ɛbɔ nnompe no ho ban. Atenka ahodoɔ no firi ntini no mu na ɛkɔ akwaa ahodoɔ mu no denam ntini no ntam kwan pɔtee bi so, na wonya atenka mu nkanyan na wɔde kɔ nnompe no mu. 

## Nhwehwɛmu
Esiane sɛ akyi kasɛe no yɛ den nti, sɛ obi ka sɛ ɔfa yaw mu a, ɛyɛ biribi ɛnyɛ anika koraa, na asetena mu nneɛma ahodoɔ ka yaw no ho, enti ɛnyɛ mmerɛ sɛ obi bɛhunu ɛyɛ sisiyareɛ. Mpɛn pii no sisiyareɛ firi nnompe ne obi apɔ so apɔ so na ɛba.Ɛsɛ sɛ wɔtwe yareɛ yi firi nsaneyadeɛ mu haw ho, ntini mu nsaneyadeɛ, ntini a ɛho ato kyema, ne nsanyareɛ afoforɔ ho. 

## Nsɔano
Apɔmutenetene nko ara, anaa sɛ ɛka akwankyerɛ ho a, ɛboa ma wɔkwati sisiyareɛ. Akwankyerɛ nso yɛ adwuma yie wɔ wɔn a wɔn yaw no atena hɔ bɛboro nnawɔtwe nsia no ho. Berɛ a na wɔresusu sisiyareɛ ho no, nhwehwɛmu bi a wɔyɛeɛ wɔ afe 2007 mu no kyerɛeɛ sɛ, sɛ mpa a emu yɛ den no rentumi mma wɔn ho ntɔ wɔn gye sɛ mpa a emu nyɛ den ho berɛ a nhwehwɛmu bi a wɔyɛeɛ wɔ afe 2020 mu no kyerɛeɛ sɛ, nhwehwɛmu a wɔyɛeɛ no nkyerɛ sɛ mpa no mu yɛ den. Adanseɛ biara nni hɔ a ɛkyerɛ sɛ nkatabuo no boa paa wɔ sisiyareɛ ho sene sɛ wɔbɛkyerɛkyerɛ no sɛdea wɔbɛtenetene wɔn apɔ mu. 

## Beaeɛ a menyaa mmoa firiiɛ